کد خبر: ۱۲۹۴۴۴۶

تاریخ: ۰۵ مهر ۱۳۹۲ - ۲۳:۲۶

সিরিয়ায় দু’টি গীর্জার ভেতরে থাকা সকল জিনিস পুড়িয়ে দিয়েছে তাকফিরীরা

আল-কায়েদা সন্ত্রাসী চক্রের সাথে সম্পৃক্ত সশস্ত্র সন্ত্রাসীরা সিরিয়ার দু’টি গীর্জায় হামলা চালিয়ে গীর্জা অভ্যন্তরে থাকা সকল জিনিস পুড়িয়ে দিয়েছে। তারা একটি গীর্জার ক্রুশ ভেঙ্গে তদস্থলে নিজেদের পতাকা স্থাপন করেছে।

আল-আলামের উদ্ধৃতি দিয়ে বার্তা সংস্থা ইকনা : সিরিয়ায় (কথিত) হিউম্যান রাইট্‌স ওয়াচে’র প্রধান রামি আব্দুর রহমান বলেছেন : আল-কায়েদার সাথে সম্পৃক্ত এ দলটি সিরিয়ার আর-রিক্কাহ অঞ্চলের দু’টি গীর্জার অভ্যন্তরে থাকা সবকিছুকে পুড়িয়ে দিয়েছে।

তিনি বলেন : তারা একটি গীর্জার ক্রুশ চিহ্ন ভেঙ্গে তদস্থলে কথিত ইরাক ও সিরিয়া ইসলামি সরকারের পতাকা স্থাপন করার পর গীর্জা অভ্যন্তরে থাকা সবকিছুতে অগ্নিসংযোগ করে।

সশস্ত্র এ দলটি গত মার্চ মাসে আর-রিক্কাহ শহরটি দখল করে নেয়। তারা শহরে অবস্থিত প্রদেশের কেন্দ্রীয় কার্যালয় দখল করে নিয়ে সেটাকে বর্তমানে সন্ত্রাসীদের ঘাঁটি হিসেবে ব্যবহার করছে।

আল-কায়েদার সাথে সম্পৃক্ত এ চক্রের সদস্যরা সাধারণ জনগণ এবং তাদের বিরোধীদের হত্যার পাশাপাশি চুরি ও অপহরণও করে থাকে।

ইতিপূর্বে তারা অপহৃত ব্যক্তিদের মুক্তির উদ্দেশ্যে মধস্থতাকারী ইতালীয় পাদ্রী পাওলো দালোলিওকে অপহরণ করেছিল। সন্ত্রাসী এ দলের প্রধানের সাথে ঐ পাদ্রীর সাক্ষাতের পর হতে তার বিষয়ে আর কোন সংবাদ পাওয়া যায়নি।#1294315